CELEX: 62012CN0537
Language: et
Date: 2012-11-26 00:00:00
Title: Kohtuasi C-537/12: Eelotsusetaotlus, mille on esitanud Juzgado de Primera Instancia e Instrucción n °1 de Catarroja (Hispaania) 26. novembril 2012 — Banco Popular Español S.A. versus Maria Teodolinda Rivas Quichimbo ja Wilmar Edgar Cun Pérez

9.2.2013   
            
            
               ET
            
            
               Euroopa Liidu Teataja
            
            
               C 38/11
            
         Eelotsusetaotlus, mille on esitanud Juzgado de Primera Instancia e Instrucción no 1 de Catarroja (Hispaania) 26. novembril 2012 — Banco Popular Español S.A. versus Maria Teodolinda Rivas Quichimbo ja Wilmar Edgar Cun Pérez
   (Kohtuasi C-537/12)
   2013/C 38/14
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia e Instrucción no 1 de Catarroja
   
      Põhikohtuasja pooled
   
   
      Sissenõudja: Banco Popular Español S.A.
   
      Võlgnikud: Maria Teodolinda Rivas Quichimbo ja Wilmar Edgar Cun Pérez
   
      Eelotsuse küsimused
   
   Euroopa Kohtult palutakse vastust järgmistele küsimustele:
   
               1.
            
            
               Kas direktiivi 93/13[/EMÜ] (1) tuleb tõlgendada nii, et sellega on vastuolus siseriiklik õigusnorm, mis takistab kohtul, kes viib läbi täitemenetlust hüpoteegi realiseerimiseks, mida reguleerivad Hispaania tsiviilkohtumenetluse seaduse 1/2000 artiklid 681-695, analüüsida nii omal algatusel kui ka menetlusosalise taotlusel müüja või teenuse osutaja ja tarbija vahel sõlmitud lepingu tingimuse ebaõiglast olemust, seda nii juhul, kui tarbija on esitanud vastuväite, kui ka juhul, kui vastuväidet ei ole esitatud?
            
         
               2.
            
            
               Nii sellele küsimusele jaatava kui ka eitava vastuse puhul [palutakse] Euroopa Kohtul teha otsus selle kohta, kas direktiivi 93/13 tuleb tõlgendada nii, et sellega on vastuolus siseriiklik õigusnorm, mis takistab kohtul, kes viib läbi täitemenetlust hüpoteegi realiseerimiseks, mida reguleerivad Hispaania tsiviilkohtumenetluse seaduse 1/2000 artiklid 681–695, peatada selline menetlus juhul, kui järgnevalt algatatakse tuvastav menetlus, kus taotletakse müüja või teenuse osutaja ja tarbija vahel sõlmitud lepingus sisalduva tingimuse ebaõiglase olemuse tuvastamist, kusjuures kõnealuse lepingu alusel taotleti viidatud täitemenetluse alustamist?
            
         
      (1)  Nõukogu 5. aprilli 1993. aasta direktiiv ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).